Informácia o vývoji pohľadávok na neuhradenom poistnom 
Sociálnej poisťovne voči zdravotníckym zariadeniam k 31. decembru 2014


Celkový objem pohľadávok na  neuhradenom poistnom (ďalej len "pohľadávka") Sociálnej poisťovne evidovaných voči sledovaným zdravotníckym zariadeniam v pôsobnosti MZ SR a transformovaným zdravotníckym zariadeniam dosiahol k 31. decembru 2014 sumu 120 284,2 tis. Eur. Objem pohľadávok evidovaný  k 31. decembru 2014 v porovnaní s objemom pohľadávok k 31. decembru 2013 zaznamenal nárast  33 955,8 tis. Eur. 
	
Vývoj pohľadávok voči zdravotníckym zariadeniam je uvedený v tabuľkách č. 1 až 2 a v grafe č. 1. 

Pohľadávky voči zdravotníckym zariadeniam v pôsobnosti MZ SR dosiahli      k 31. decembru 2014 výšku 81 854,1 tis. Eur, čo predstavuje 68,1 % z celkového objemu pohľadávok voči všetkým sledovaným zdravotníckym zariadeniam. V porovnaní s predchádzajúcim mesiacom sa pohľadávky voči týmto zdravotníckym zariadeniam zvýšili o 4 454,4 tis. Eur. Nárast pohľadávok z titulu neplatenia mesačných odvodov v súčasnosti evidujeme pri 4 zdravotníckych zariadeniach  v pôsobnosti MZ SR a to Univerzitnej nemocnici Bratislava, Detskej fakultnej nemocnici s poliklinikou Bratislava, Fakultnej nemocnici s poliklinikou F. D. Roosevelta Banská Bystrica a Národnej transfúznej službe SR, Bratislava. 

Vývoj pohľadávok voči zdravotníckym zariadeniam v pôsobnosti MZ SR je uvedený v tabuľke č. 3 podľa zdravotníckych zariadení a v tabuľke č. 4 a v grafe č. 2 podľa pobočiek Sociálnej poisťovne. 

Voči transformovaným zdravotníckym zariadeniam eviduje Sociálna poisťovňa k 31. decembru 2014 pohľadávky vo výške 38 430,1 tis. Eur, čo predstavuje  31,9 % z celkového objemu pohľadávok voči všetkým sledovaným zdravotníckym zariadeniam. V porovnaní s predchádzajúcim mesiacom sa pohľadávky voči týmto zdravotníckym zariadeniam zvýšili o 844,9 tis. Eur. Nárast pohľadávok z titulu neplatenia mesačných odvodov v súčasnosti evidujeme pri 8 transformovaných zdravotníckych zariadeniach a to Nemocnici s poliklinikou v Považskej Bystrici, Nemocnici s poliklinikou Prievidza so sídlom v Bojniciach, Nemocnici s poliklinikou Dunajská Streda, a.s., Nemocnici A. Wintera n.o. Piešťany, Nemocnici s poliklinikou Ilava, n.o., Nemocnici s poliklinikou Myjava, Liptovskej nemocnici s poliklinikou MUDr. Ivana Stodolu Liptovský Mikuláš a Mestskej nemocnici Prof. MUDr. Rudolfa Korca, DrSc. Zlaté Moravce. 

Vývoj pohľadávok voči transformovaným zdravotníckym zariadeniam je uvedený v tabuľke č. 3 podľa zdravotníckych zariadení a v tabuľke č. 4 a v grafe č.  2 podľa pobočiek Sociálnej poisťovne.

Sociálna poisťovňa eviduje k 31. decembru 2014 celkovo 19 sledovaných zdravotníckych zariadení s pohľadávkou, z toho je 5 zdravotníckych zariadení v pôsobnosti MZ SR a 14 je transformovaných zdravotníckych zariadení. 
V tabuľke č. 5 sú uvedené sledované zdravotnícke zariadenia s pohľadávkou k 31. decembru 2014, voči ktorým bolo začaté exekučné konanie, ktorým boli povolené splátky dlžných súm prostredníctvom splátkového kalendára, vyhodnotenie generálneho pardonu 2008 a prehľad zaplateného poistného v súvislosti s uznesením vlády SR č. 698/2012.
[bookmark: _GoBack]
